**“*SOS-Τα ζώα σε κίνδυνο*”**

Το ελληνικό επεισόδιο της ευρωπαϊκής σειράς, “*SOS-Τα ζώα σε κίνδυνο*”, αναφέρεται στην οχιά της Μήλου, στη θαλάσσια χελώνα Καρέτα-Καρέτα στην Κρήτη, στην καφέ αρκούδα στο όρος Χάσια και στον αργυροπελεκάνο στις λίμνες των Πρεσπών. Για κάθε ζώο, ένα παιδί, (στον ρόλο του παρουσιαστή), προσεγγίζει τους βιοτόπους, κάνοντας παράλληλα διάφορες ερωτήσεις στους επιστήμονες.

Στόχος της ταινίας είναι να γνωρίσουν οι μαθητές τον πλούτο της ελληνικής φύσης, καθώς και τους ανθρώπους που με αγάπη και ζήλο εργάζονται για αυτή. Τα παιδιά μαθαίνουν βασικά στοιχεία για τον τρόπο ζωής του κάθε ζώου, ενώ διδάσκονται τον σεβασμό για την φύση και την συνύπαρξη του ανθρώπου με τα άλλα όντα.